CELEX: 62009CO0217
Language: da
Date: 2010-12-17 00:00:00
Title: Kendelse afsagt af Domstolens (Syvende Afdeling) den 17. december  2010. # Maurizio Polisseni mod Azienda Sanitaria Locale nº 14 VCO og Antonio Giuliano. # Anmodning om præjudiciel afgørelse: Tribunale amministrativo regionale per il Piemonte - Italien. # Procesreglementets artikel 104, stk. 3, første afsnit - artikel 49 TEUF - etableringsfrihed - folkesundhed - apoteker - nærhed - befolkningens forsyning med medicin - bevilling til at drive apotek - geografisk fordeling af apotekerne - indførelse af grænser baseret på et kriterium om befolkningstæthed - mindsteafstand mellem apotekerne. # Sag C-217/09.

Domstolens kendelse (Syvende Afdeling) af 17. december 2010 – Polisseni mod Azienda Sanitaria Locale n° 14 VCO og Giuliano
      (Sag C-217/09)
      »Procesreglementets artikel 104, stk. 3, første afsnit – artikel 49 TEUF – etableringsfrihed – folkesundhed – apoteker – nærhed – befolkningens forsyning med medicin – bevilling til at drive apotek – geografisk fordeling af apotekerne – indførelse af grænser baseret på et kriterium om befolkningstæthed – mindsteafstand mellem apotekerne«
      Etableringsfrihed – restriktioner – nationale retsforskrifter, der foreskriver en forudgående administrativ tilladelse til at åbne og flytte apoteker i en bestemt
         region (Art. 49 TEUF) (jf. præmis 33 og 34 samt konkl. 1 og 2)
      
      Angående
      
         
               Anmodning om præjudiciel afgørelse – Tribunale Amministrativo Regionale del Piemonte – fortolkning af artikel 43 EF, 152 EF
                  og 153 EF – åbning af nye apoteker – national lovgivning, der betinger tilladelsen til flytning af et apotek af, at der overholdes
                  en mindsteafstand mellem to apoteker.
               
            Konklusion
      
         
                  1)
               
               
                  
               
               
                  	Artikel 49 TEUF skal fortolkes således, at den i princippet ikke er til hinder for nationale retsforskrifter som de i hovedsagen
                     omhandlede, hvorved der indføres grænser for etableringen af apoteker, idet det fastsættes at:
                  
               
            –        der principielt kun kan etableres ét apotek i hver apotekszone for hver 4 000 eller 5 000 indbyggere, og
      –        hvert apotek skal respektere en mindsteafstand til allerede eksisterende apoteker, hvilken afstand normalt er 200 meter.
      
         
                  2)
               
               
                  
               
               
                  	Artikel 49 TEUF er derimod til hinder for sådanne nationale retsforskrifter, for så vidt som bestemmelserne om et befolkningsgrundlag
                     på 4 000 eller 5 000 indbyggere og om en afstand på 200 meter i alle geografiske zoner, der er kendetegnet ved særlige demografiske
                     forhold, forhindrer etableringen af et tilstrækkeligt antal apoteker, der kan sikre en rimelig farmaceutisk tjeneste, hvilket
                     det tilkommer den nationale ret at efterprøve.